Publication: Magyar Közlöny
Issue: MK-2000-18 (Year: 2000, Number: 18)
Era: 1990-2004
Section: 1992. évi XXXVIII. törvény 49. §-ának o) pontjában kapott felhatalmazás alapján — figyelemmel a 24. § (4)—(7)
Paragraph Index: 147

b) a 2. alcímen belül: — a Hozzájárulás a NATO katonai költségvetéséhez jogcím-csoport tekintetében a HM NATO és Multilaterális Együttműködési Főosztály; — a Hozzájárulás a NATO Biztonsági Beruházási Programjához jogcím-csoport tekintetében a HM Biztonsági Beruházási Főosztály; — a Társadalmi szervek támogatása — az érdekképviseleti szervezetek támogatási előirányzata kivételével —, a Hozzájárulás a Millenniumi rendezvénysorozathoz, valamint a HVK Hadtudományi Alapítvány alaptőke emelése jogcím-csoportokat illetően a HM Társadalmi Kommunikációs és Kulturális Főosztály; — a Társadalmi szervek támogatása jogcím-csoporton belül — a honvédelmi miniszter és az érdekképviseleti szervezetek közötti megállapodás alapján — az érdekképviseleti szervezetek támogatási előirányzata, a Légvédelmi rakétabeszerzés, valamint a Hozzájárulás a hivatásos katonák speciális nyugdíjrendszerének és a sorállomány társadalombiztosításának kiadásaihoz jogcím-csoportok vonatkozásában a HM Központi Pénzügyi és Számviteli Hivatal (a továbbiakban: HM KPSZH); — a Szennyező források, szennyezett területek kármentesítése, valamint a Kórházak és kijelölt laktanyák központi hatáskörben történő felújításai jogcím-csoportoknál a HM IF; — a Frekvenciasáv átrendezési feladatok jogcím-csoportot illetően a HM Haditechnikai Fejlesztési és Beszerzési Főosztály; — a Nukleárisbaleset-elhárítási feladatok végrehajtásában való közreműködés jogcím-csoport tekintetében a HM Tervezési és Koordinációs Főosztály; — a Díszegyenruha program megvalósítása jogcímcsoportot illetően HVK Logisztikai Főcsoportfőnökség.

Source: https://magyarkozlony.hu/hivatalos-lapok/e32c9e7748d7fbd52aba5dba1ee97944008b8454/dokumentumok/9d62646199e3c2f081e1ce45c2539420f2ffbb23/letoltes